Send ad d-nefk imeskilen n talɣa akked tesnamka yerzan akk awalen-agi, issefk ad d-nefk tugna ɣef userwes deg tmaziɣt, ad d-nefk tamuɣli n kra n yimnadiyen fell-as, imi s tezrawin n userwes sawḍen fkan-d anagraw n tusnimeslit i yezdin akk tamaziɣt. Ihi ad neɛreḍ ad d-nefk cwiṭ seg wayen i d-nnan yimnadiyen-agi, ɣer tama n waya, issefk ad d-nbudi d acu i d aẓar di tmaziɣt, imi aserwes-nneɣ ittezzi fell-as, s yin akkin ad d-nbudi tamḍawit, imi tenul akk tantaliyin n tmaziɣt, macci kan tamaziɣt maca tekcem akk tantaliyin n ddunit.